Eksynyt (Laine)
Syystä itken, huokaleen,
 Rinta raskas on,
 Korvess’ yksin kuljeskelen
 Yöllä onneton.

 Onnelliset riemuitsevat
 Loistosalissaan,
 Korvaa siellä suutelevat
 Sävelvirrat vaan.

 Taivaan tähtikään ei loista
 Tielle horjuvan,
 Kaiku kertoo vuoriloista
 Sutten ulvonnan.

 Kauhistus jo viepi multa
 Voimat viimeiset,
 Milloin joudut, aamukulta,
 Päivä, valkenet!

[Juho] Laine.

Lähde: Päijänne 8.11.1878.

Juho Laine
Runot
Päijänne
1878